తంత్ర

తంత్ర 2024లో విడుదలైన హారర్‌ ఎంటర్‌టైనర్‌ తెలుగు సినిమా. ఫస్ట్ కాపీ మూవీస్, బి ద వే ఫిల్మ్స్ బ్యాన‌ర్స్‌పై నరేష్ బాబు, రవి చైతన్య నిర్మించిన ఈ సినిమాకు శ్రీనివాస్ గోపిశెట్టి దర్శకత్వం వహించాడు. అనన్య నాగళ్ల, ధనుష్ రఘుముద్రి, సలోని, టెంపర్ వంశీ, లక్ష్మణ్ మీసాల  ప్రధాన పాత్రల్లో నటించిన ఈ సినిమాలో టీజర్‌ను డిసెంబర్ 8న, ట్రైలర్‌ను ఫిబ్రవరి 28న విడుదల చేసి, సినిమాను మార్చి 15న విడుదల చేశారు.
కథ
రేఖ (అనన్య నాగళ్ల) పుట్టుక‌తోనే త‌ల్లి రాజ్య‌ల‌క్ష్మిని (స‌లోని) కోల్పోతుంది. నాన్నమ్మ సంరక్షణలో ఉంటుంది. తేజూ (ధనుష్ రఘుముద్రి)ను ప్రేమిస్తుంది. రేఖకి క్షుద్రపూజలు జరిగాయని తెలుసుకున్న తేజా  ఆమెను రక్షించడానికి చేసిన ప్రయత్నం ఏంటి ? రేఖ త‌ల్లి రాజేశ్వరి  (స‌లోని) , విగతి (టెంపర్ ఫేమ్ వంశీ)కి సంబంధం ఏంటి ? రాజేశ్వరి ఎలా చ‌నిపోయింది? రేఖ‌ను బ‌లి ఇవ్వాల‌ని విగ‌తి (టెంప‌ర్ వంశీ) ఎందుకు అనుకుంటున్నాడు? అత‌డి బారి నుంచి రేఖ బ‌య‌ట‌ప‌డిందా? లేదా అనేదే మిగతా సినిమా కథ.

నటీనటులు
 అనన్య నాగళ్ల
 ధనుష్ రఘుముద్రి
 సలోని
 టెంపర్ వంశీ
 లక్ష్మణ్ మీసాల 
 ముత్యం మనోజ్
 కుశాలిని
 శరత్ బరిగేలా
సాంకేతిక నిపుణులు
బ్యానర్: ఫస్ట్ కాపీ మూవీస్, బి ద వే ఫిల్మ్స్  
నిర్మాత: పి. నరేష్ బాబు, రవి చైతన్య 
కథ, స్క్రీన్‌ప్లే, దర్శకత్వం: శ్రీనివాస్ గోపిశెట్టి 
సంగీతం: ఆర్.ఆర్. ధృవన్
సినిమాటోగ్రఫీ:  సాయిరామ్ ఉదయ్ & విజయ్ భాస్కర్ సద్దాల
ఎడిటింగ్: ఎస్.బి ఉద్ధవ్
ఆర్ట్ డైరెక్టర్: గురు మురళికృష్ణ 
పాటలు: అలరాజు
పాటలు

మూలాలు

బయటి లింకులు


వర్గం:2024 తెలుగు సినిమాలు